open-index/open-wikipedia-markdown huggingface dataset:
Piuza

**Piuza** arba **Piusa** (, ) – upė pietrytinėje Estijoje. Išteka iš Plani Kiulajervo ežero 244 m aukštyje virš jūros lygio, vingiuoja šiaurės rytų kryptimi, paskutinius 14 km teka Rusijoje ir įteka į Peipaus-Pskovo ežerą, Pskovo srityje. Tekėdama 17 km ties Pečorų miesteliu upė sudaro Estijos–Rusijos sieną.

Piuza turi didžiausią nuolydį tarp visų Estijos upių, siekiantį 214 m.

Intakai:
* dešinieji:
** Meksidlina (ilgis – 11 km, baseino plotas – 22 km²)
** Obnita arba Tuchkvica (ilgis – 15 km, baseino plotas – 46 km²)
** Belka (ilgis – 18 km, baseino plotas – 85 km²)
** Pačkovka (ilgis – 19 km, baseino plotas – 82 km²)
** Mitkovka (ilgis – 10–18 km)

* kairieji:
** Ragsila (ilgis – 13 km, baseino plotas – 67 km²)
** Tuderna (ilgis – 16 km, baseino plotas – 37 km²)
** Piroja

## Šaltiniai
Veike Emajegis

**Veike Emajegis** () – upė pietinėje Estijoje, Valgos apskrityje. Išteka iš Piuhajervo ežero 115 m aukštyje, vingiuoja pietvakarių kryptimi, pusiaukelėje pasuka į šiaurės rytus ir įteka į Vertsjervo ežerą.

Intakai:
* dešinysis – Pedelė
* kairieji – Visula, Ernu

## Išnašos
Tiama

* *Heimodendron* Sillans
* *Leioptyx* Pierre ex De Wild.
* *Wulfhorstia* C.DC.

**Tiama** (*Entandrophragma*) – magnolijūnų (*Magnoliophyta*) skyriaus, melijinių (*Meliaceae*) šeimos lapuočių medžių gentis.

## Paplitimas
Jų natūralus paplitimo arealas – Užsachario Afrikos atogrąžų regionai. 

## Matmenys
Vienų aukščiausių Afrikos žemyne natūraliai augančių medžių gentis. Paprastai užauga iki 40-50 m, dalis individų iki 60-65 m aukščio. Masyviausių tiamų kamieno skersmuo iki 2 m, nors pasitaiko dar stambesnių, su didesnių kaip 2,5-3 m kamieno skersmeniu.

Aukščiausias gentyje ir aukščiausias Afrikos žemyno medis buvo aptiktas 2016 m. Kilimandžaro vulkaninio masyvo atokiame slėnyje, esančiame šiaurės rytų Tanzanijos dalyje. Tai aukštųjų tiamų (*Entandrophragma excelsum*) genties 81,5 m aukščio ir 2,55 m kamieno skersmens individas.

## Apibūdinimas
Tai su tiesiu kamienu lapus metantys medžiai. Lapai plunksniškos formos su 5-9 lapelių porelėmis. Kiekvienas lapelis apie 8-10 cm ilgio su smailėjančiu galu. Žiedynas auga kekėmis, žiedeliai smulkūs su penkiais gelsvais 2 mm ilgio vainiklapiais ir dešimčia kuokelių. Jų vaisiai yra su 5 vožtuvėliais dėžutė, kurioje daug su sparneliais sėklyčių.

## Panaudojimas
Tiamų genties rūšys labai svarbios kaip labai vertingos ir kokybiškos (brangios) medienos šaltiniai. Iš jų medienos gaminami langų rėmai. Tarptautinėje rinkoje tiamų mediena figuruoja po skirtingais medienos pavadinimais ir mažiau ar daugiau ji gali būti vadinama kaip svietenija. Iš tiamų - Ritininės tiamos (*Entandrophragma cylindricum*) mediena savybėmis yra artimiausia svietenijai, kurios tankis 660 kg per m³. 

## Pavadinimas
Tiamų genties mokslinio lotyniško *Entandrophragma* pavadinimo autorius yra šveicarų botanikas – Casimir Pyrame de Candolle, gyvenęs 1836–1918 metais.

## Rūšys
Tiamų gentyje yra 11 medžių rūšių:
# *[[Entandrophragma angolense]]*  (Welw.) Panshin  - Angolinė tiama;
# *[[Entandrophragma bussei]]*  Harms ex Engl. 
# *[[Entandrophragma candollei]]*  Harms  - Dekandolio tiama;
# *[[Entandrophragma caudatum]]*  (Sprague) Sprague  - Uodegotoji tiama;
# *[[Entandrophragma congoense]]*  (Pierre ex De Wild.) A.Chev. 
# *[[Entandrophragma cylindricum]]* (Sprague) Sprague  - Ritininė tiama;
# *[[Entandrophragma delevoyi]]*  De Wild. 
# *[[Entandrophragma excelsum]]*  (Dawe & Sprague) Sprague  - Aukštoji tiama;
# *[[Entandrophragma palustre]]*  Staner 
# *[[Entandrophragma spicatum]]*  (C.DC.) Sprague 
# *[[Entandrophragma utile]]*  (Dawe & Sprague) Sprague  - Afrikinė tiama;

## Taip pat skaitykite
* Aukščiausios Afrikos medžių rūšys

## Šaltiniai

## Nuorodos
* springer.com / Africa’s highest mountain harbours Africa’s tallest trees; Authors: Andreas Hemp, Reiner Zimmermann, Sabine Remmele, Ulf Pommer, Bernd Berauer, Claudia Hemp, Markus Fischer. First Online: 17 October 2016, Biodiversity and Conservation: January 2017, Volume 26, Issue 1, pp 103–113. DOI: 10.1007/s10531-016-1226-3 | *[[Anglų kalba|Anglų k.]]*
Kazimieras I

**Kazimieras I** gali reikšti šiuos valdžiusius monarchus:

* Kazimieras I Atnaujintojas – Lenkijos kunigaikštystė (1034–1058);
* Kazimieras I (Pomeranija) – Pomeranijos kunigaikštystė (1155–1180);
* Kazimieras I Kujavietis – Kujavijos kunigaikštystė (1233-1267);
* Kazimieras I Jogailaitis – Lietuvos Didžioji Kunigaikštystė (1440-1492), Lenkijoje valdė kaip Kazimieras IV;
Kazimieras II

**Kazimieras II** gali reikšti šiuos valdžiusius monarchus:

* Kazimieras II Teisingasis – Lenkijos kunigaikštystė (1177–1194);
* Kazimieras II (Pomeranija) – Pomeranijos kunigaikštystė (1187–1219);
Kazimieras III

**Kazimieras III** gali reikšti šiuos valdžiusius monarchus:

* Kazimieras III Didysis – Lenkijos karalystė (1177–1194);
* Kazimieras III (Pomeranija) – Pomeranijos kunigaikštystė (1368–1372);
Latimerijos

**Latimerijos** (*Latimeria*) – vienintelė šiuo metu gyvenančių riešapelekių žuvų gentis. Šiuo metu žinomos dvi rūšys – *[[Latimeria chalumnae]]* (atrasta 1938 m.) ir *[[Latimeria menadoensis]]* (aprašyta 1999 m.). Iki 1938 m. riešapelekės Vakarams buvo žinomos tik iš fosilijų ir laikytos išnykusiomis, todėl latimerijos dažnai vadinamos „gyvosiomis iškasenomis“. Vietiniai gyventojai jas žinojo ir vadino „gombessa“ arba „mame“.

## Biologinės savybės
Manoma, kad latimerijos gali išgyventi iki 80–100 metų. Dažniausiai sutinkamos 90–200 metrų gylyje, bet pasitaiko iki 700 m gylyje. Gyva *Latimeria chalumnae* mėlynos spalvos, manoma, kad taip lieka nepastebėta savo grobio. *L. menadoensis* ruda.

Tai naktiniai gyvūnai. Jų akys turi šviesą atspindintį sluoksnį (), kuris padeda matyti tamsoje. Latimerijos plėšrios, minta žuvimis, galvakojais.

Gyvavedės, vienu kartu atveda 5–25 jauniklius, kurie iškart ima gyventi savarankiškai.

## Šaltiniai
Protopterus

***Protopterus*** – vienintelė šiuo metu gyvenančių afrikinių dvikvėpių žuvų gentis. Jai priklauso 4 rūšys. Dažniausiai gyvena sekliuose vandenyse, pelkėse, bet pasitaiko ir dideliuose ežeruose, pvz., Viktorijos ežere. Tai žuvys, prisitaikiusios išgyventi išdžiūvančiuose vandens telkiniuose. Gali daug mėnesių išgyventi be vandens, įsiraususios į išdžiuvusio vandens telkinio dumblą. Kvėpuoja atmosferos oru plaučių (pakitusios plaukiojamosios pūslės) pagalba. Žiaunos redukuotos, funkcionuoja tik pas jauniklius. Protopterai plėšrūs, minta vandens bestuburiais.

Dauginasi lietingo sezono pradžioje. Kiaušiniams paruošia lizdus ir urvelius, bei juos saugo. Išsiritę jaunikliai turi išorines žiaunas ir primena buožgalvius.

## Rūšys
* *[[Protopterus aethiopicus]]*
* *[[Protopterus amphibius]]*
* *[[Protopterus annectens]]*
* *[[Protopterus dolloi]]*


Vaizdas:Marbled lungfish 1.jpg|*Protopterus aethiopicus*
Vaizdas:Gőtehal-2.jpg|*Protopterus annectens*
Vaizdas:Protopterus dolloi by OpenCage.jpg|*Protopterus dolloi*
Liudvikas IV

**Liudvikas IV** (lokalūs variantai **Lui IV**, **Luisas IV**) gali reikšti šiuos valdžiusius monarchus:

* Imperatorius Liudvikas IV – Bavarijos kunigaikštystė (1301–1347), Olandijos grafystė (1345–1347), Vokietijos karalystė (1314–1347), Italijos karalystė (1327–1347), Šventosios Romos imperijos imperatorius (1328–1347);
* Liudvikas IV (Prancūzija) – Vakarų Frankų karalystė (936–954);
* Liudvikas Vaikas – Rytų Frankų karalystė (900-911);
* Liudvikas IV (Tiuringija) – Tiuringijos landgrafystė (1217–1227);
* Liudvikas IV Vitelsbachas – Palatino elektorius (1436–1449);
* Liudvikas III (Hesenas) – Heseno Didžioji kunigaikštystė (1877-1892);
Draudimo brokerių įmonė

**Draudimo brokerių įmonė** – nepriklausomas draudimo tarpininkavimo paslaugas teikianti įmonė atstovaujanti kliento interesams. Draudimo ar perdraudimo tarpininkavimo veiklą draudimo brokerių įmonėje gali vykdyti tik draudimo brokeris. Priešingai nei draudimo agentas, atstovaujantis vieną draudimo kompaniją, draudimo brokeris yra nepriklausomas ir bendradarbiauja su daugeliu tiek Lietuvoje, tiek užsienyje veikiančių draudimo bendrovių.

Lietuvoje veikia virš 100  įmonių, turinčių licencijas draudimo brokerių veiklai. Trys didžiausios Lietuvoje veikiančios draudimo brokerių įmonės pagal pajamas yra Aon Baltic, Balto Link ir Socialinės garantijos.

## Draudimo brokerių įmonių priežiūra
Iki 1996 m. Lietuvoje veikė taip vadinami „nelegalūs“ draudimo brokeriai. Tačiau rinkos sąlygos įtakojo būtinybę brokerių veiklą sureguliuoti. Draudimo brokerio instituto atsiradimas tiesiogiai susijęs su 1996 metais priimtu naujuoju Lietuvos Respublikos Draudimo įstatymu. Kol nebuvo šio įstatymo, Lietuvoje draudimo brokerių veikla nebuvo įteisinta jokiais įstatymais ar kitais norminiais aktais.

Šiuo metu Lietuvoje draudimo brokerių įmonės yra licencijuojamos (LR draudimo įst. 160–161 str.) ir iš kitų juridinių asmenų išsiskiria įmonės pavadinimo dalyje, nusakančioje įmonės rūšį naudojamais žodžiais „Akcinė draudimo brokerių bendrovė“, „Uždaroji akcinė draudimo brokerių bendrovė“ arba „Europos draudimo brokerių bendrovė“ ar atitinkamos šių žodžių santrumpos „ADBB“, „UADBB“ arba „EDBB“.

## Draudimo brokerių paslaugos
Draudimo brokerio užduotis yra padėti klientui teisingai įvertinti riziką ir parinkti tinkamą draudimo apsaugą padėsiančią apsisaugoti nuo turto praradimo, įvykus nelaimingam atsitikimui ar tretiesiems asmenims pareišku pretenzijas atlyginti dėl draudėjo kaltės patirtą žalą. Geras draudimo brokeris padės ne tik apdrausti tokią riziką bet, jei reikia – patars, kaip sumažinti ar suvaldyti ją kitomis nei draudimas priemonėmis.

Be teikiamų konsultacinių paslaugų, draudimo brokeriai klientams teikia ir administracines su draudimo sutarčių sudarymu susijusias paslaugas: padeda užpildyti draudimo anketas, paruošia draudimo sutartis ir organizuoja draudimo sutarčių sudarymą.

## Šaltiniai
Viktožinas (reikšmės)

**Viktožinu** () vadinamos šios Lenkijos gyvenvietės:

* Viktožinas (Lomžos apskritis);
* Viktožinas (Bielsko apskritis);
* Viktožinas (Mazovijos Vysokio apskritis).
Jančevas (reikšmės)

**Jančevu** () vadinamos šios Lenkijos gyvenvietės:

* Jančevas (Jedvabno valsčius);
* Jančevas (Viznos valsčius).
Petras II (reikšmės)

**Petras II** (lokalūs variantai **Pedras II**, **Peteris II**, **Pietras II**) gali reikšti šiuos valdžiusius monarchus:

* Petras II Aleksandrietis – Aleksandrijos patriarchas (373–380);
* Petras II Deilanas – Bulgarijos karalystė (1040–1041);
* Petras II – Bulgarijos imperija (1185–1197);
* Petras II (Savoja) – Savojos grafystė (1203–1268);
* Petras II (Aragonas) – Aragono karalystė (1174–1213);
* Petras II (Bretanė) – Bretanės kunigaikštystė (1418–1457);
* Petras II (Burbonė) – Burbonės kunigaikštystė (1438–1503);
* Petras II (Portugalija) – Portugalijos karalystė (1648–1706);
* Petras II (Kipras) – Kipro karalystė (1357–1382);
* Petras II (Kongas) – Kongo imperija (1622–1624);
* Petras II – Rusijos imperija (1715–1730);
* Petras II (Juodkalnija) – Juodkalnijos vyskupija (1813–1851);
* Petras II (Brazilija) – Brazilijos imperija (1825–1891);
* Petras II Karadžiordževičius – Serbų, Kroatų ir Slovėnų karalystė (1923–1970);
Boravskiai (reikšmės)

**Boravskiais** () vadinamos šios Lenkijos gyvenvietės:

* Boravskiai (Pžitulų valsčius);
* Boravskiai (Jedvabno valsčius).
Nartas (reikšmės)

**Nartu** vadinama:

*Futbolo klubas Marijampolėje:
** FK Nartas Marijampolė. 
*Gyvenvietės Lietuvoje:
** Nartas;
** Nartas (Marijampolė).
*Gyvenvietė Lenkijoje ():
** Nartas (Palenkės vaivadija).
Bičkai (reikšmės)

**Bičkais** vadinama:

* Gyvenvietė Lietuvoje:
** Bičkai.
* Gyvenvietė Lenkijoje ():
** Bičkai (Lenkija).
Bajakai

**Bajakai** arba **jakai** (*BaYaka*) – etninė bantų grupė, kurios gyvenamosios vietos yra Kvango upės vidurupyje ir žemupyje: dabartinės Kongo Demokratinės Respublikos Bandundu provincijos vakarinėje dalyje ir pasienio srityse Angoloje.

Jų teritorijos vakaruose ribojasi su bakongų, pietvakariuose – su mbundu, o pietryčiuose – su balundų teritorijomis.

## Istorija

Jakai istoriniuose metraščiuose pasirodė tik XVII a. Portugalai jų neskyrė nuo jų pietinių kaimynų imbangala, ir kartu vadino džagais. Šie džagai, palyginti su jų vakariniais kaimynais bakongais ir mbundu, pasižymėjo laukiniu gyvenimo būdu. Manoma, kad jakai, kaip greičiausiai ir tuometiniai pietiniai kaimynai imbangala bei čokviai, kilo iš Lundos karalystės toliau rytuose. Iš čia jie atsinešė daug tradicijų. Jakai tapo vienu iš pagrindiniu Kongo imperijos priešų, siaubę šios imperijos teritorijas.

Apie 1620 m. imbangalams įkūrus Kasandžės valstybę (dab. Angola), tai paskatino ir bajakų politinę konsolidaciją. Bajakų valdovas, tradiciškai kildinamas iš Lundos, buvo tituluojamas *Kiamfu*. Jam pakluso ir gretimos giminingos gentys, kaip, pvz., suku. Ši valstybė pamažu civilizavosi ir atsisakė barbariškų papročių. Nuo XVIII a. bajakų teritorijos sudarė vakariausias Lundos imperijos sritis.

1891 m. dauguma bajakų sričių atiteko Kongo Laisvajai valstybei, o vėliau – Belgijos Kongui. Taip bajakai tapo viena iš daugelio KDR tautų. Kadangi bajakų teritorijos tęsiasi iki Kinšasos, vystantis ekonomikai daug jų migravo į sostinę. Šiuo metu jie sudaro didelę dalį (apie 25 procentus) sostinės gyventojų.

## Kultūra
Bajakai pasižymi ypač išvystytomis meno formomis. Jie garsėja išmoningomis skulptūromis, kaukėmis, gamina medinius buities įrankius, būgnus. Kaukės naudojamos įvairiose ceremonijose, kaip apipjaustymas, iniciacija, vedybos, laidotuvės ir pan. Kaukės atlieka ne tik ritualinę finkciją, bet ir simbolinę: jų detalės skirtos perduoti tam tikrą žinią.
Jakai (reikšmės)

**Jakai** gali reikšti:

## Gyvenvietės
* Lietuvoje, Klaipėdos rajone:
** Baltrumai (Mažieji Jakai) Dovilų seniūnijoje,
** Jakai Sendvario seniūnijoje;
* Jakai (Grajevas), Lenkijos gyvenvietė Palenkės vaivadijoje.

## Kitos reikšmės
* Gyvūno jako daugiskaitos forma;
* Bajakai (BaYaka) – bantu etninė grupė Afrikoje.
Afrikinė tiama

**Afrikinė tiama** (*Entandrophragma utile*) – melijinių (*Meliaceae*) šeimos, tiamų (*Entandrophragma*) genties lapus metančių medžių rūšis.

## Paplitimas
Šių medžių natūralus paplitimo arealas – Sub-Sacharos Afrikos atogrąžų regionai. O valstybės kuriose auga, tai: 

Siera Leonė, Liberija, Dramblio Kaulo Krantas, Gana, Nigerija, Kamerūnas, Gabonas, Kongo Respublika, Kongo Demokratinė Respublika, Uganda, Angola.

## Matmenys
Tai viena aukščiausiai užaugančių Afrikos žemyne vietinių medžių rušis. Užauga iki 50-65 m aukščio ir iki 2-3 m skersmens kamienu.

## Morfologija
Kamienas ilgas, iki 40 m aukščio bešakis. Žievė pilkai ruda, stora, iki 4 cm. Lapai plunksniškos formos, dideli, iki 50 cm ilgio, o lapeliai apie 16-32 cm ilgio ir jų galuose smailėjantys. 

## Kiti duomenys
Afrikinė tiama toleruoja sausrą ir mėgsta daugiau saulės šviesos.

## Pavadinimas
Pilnas lotyniškas mokslinis pavadinimas (*Entandrophragma utile* (Dawe & Sprague) Sprague), rūšies pavadinimo autorius Thomas Archibald Sprague, gyvenęs 1877-1958 metais.

* Anglų kalboje turi šiuos pavadinimus - *African cedar, Ashanti cedar, budongo heavy mahogany, feather sepele, mahogany, mufumbi mahogany, sipo mahogany*
* Prancūzų kalboje - *acajou, assie, sipo*
* Lugandos kalboje - *mukola, muyovu*
: Jos mediena rinkoje žinoma kaip *mufumbi, utile* pavadinimais.

Turi šiuos sinonimus:
* *Entandrophragma macrocarpum* A.Chev.
* *Entandrophragma roburoides* Vermoesen
* *Entandrophragma thomasii* Ledoux
* *Pseudocedrela utilis* Dawe & Sprague

## Panaudojimas
Mediena labai plačiai naudojama statyboje, baldų gamyboje, namų vidaus ir išorės apdailose.

## Pavojai
Dėl vertingos medienos ši rūšies medžiai kertami per visą jos natūralaus išplitimo arealą, tad gresia didelė rizika išnykti natūralioje gamtoje. Kad apsaugotį ją, kai kuriose šalyse kur jos auga, įvesti apribojimai jų kirtimui.

## Nuorodos
* Lotyniškas rūšies pavadinimas per ipni.org svetainę, *Anglų k.*
Nova Viešas (reikšmės)

**Nova Viešu** () vadinamos šios Lenkijos gyvenvietės:

* Nova Viešas (Lomžos apskritis);
* Nova Viešas (Monkų apskritis);
* Nova Viešas (Bakalariavos valsčius);
* Nova Viešas (Suvalkų valsčius);
* Nova Viešas (Sokulkos apskritis);
* Nova Viešas (Palenkės Sokoluvo valsčius);
* Nova Viešas (Kosuv Lackų valsčius).

## Nuorodos

* [Nowa Wieś [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom VII (Netrebka – Perepiat) z 1886 r. (lenk.)].
Pavelkai (reikšmės)

**Pavelkais** () vadinamos šios Lenkijos gyvenvietės:

* Pavelkai (Lomžos apskritis);
* Pavelkai (Sokulkos apskritis).
Kontai (reikšmės)

**Kontais** () vadinamos šios Lenkijos gyvenvietės:

* Kontai (Lomžos apskritis);
* Kontai (Kolno apskritis);
* Kontai (Monkų apskritis);
* Kontai (Semiatičės apskritis);
* Kontai (Palenkės Bialos apskritis).

## Nuorodos

* [Kąty [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom III (Haag – Kępy) z 1882 r. (lenk.)].
Rostkai (reikšmės)

**Rostkais** () vadinamos šios Lenkijos gyvenvietės:

* Palenkės vaivadijoje:
** Rostkai (Lomžos apskritis);
** Rostkai (Kolno apskritis).
* Mazovijos vaivadijoje:
** Rostkai (Vengruvo apskritis).
Karvovas (reikšmės)

**Karvovu** () vadinamos šios Lenkijos gyvenvietės:

* Karvovas (Kolno apskritis);
* Karvovas (Radziluvo valsčius);
* Karvovas (Raigardo valsčius).
Sokolai (reikšmės)

**Sokolais** vadinama:

* Gyvenvietės Lenkijoje ():
** Sokolai (Kolno apskritis);
** Sokolai (Grajevo apskritis);
** Sokolai (Mazovijos Vysokio apskritis).
*Gyvenvietė Lietuvoje:
** () buvęs Sakalų (Šalčininkų rajonas) kaimo lenkiškas pavadinimas.
Šostakai (reikšmės)

**Šostakais** vadinama:

* Gyvenvietės Lenkijoje ():
** Šostakai (Lomžos apskritis);
** Šostakai (Sokulkos apskritis);
** Šostakai (Kodenio valsčius);
** Šostakai (Sosnuvkos valsčius).
* Gyvenvietė Lietuvoje:
** () buvęs Šeštokų (Šalčininkų rajonas) kaimo lenkiškas pavadinimas.

## Taip pat skaitykite

* Šeštokai (reikšmės).
Zabielė (reikšmės)

**Zabiele** () vadinamos šios Lenkijos gyvenvietės:

* Zabielė (Kolno valsčius);
* Zabielė (Staviskų valsčius);
* Zabielė (Mazovijos Vysokio apskritis);
* Zabielė (Monkų apskritis).
Bapendai

**Bapendai** arba **pendai** (*BaPende*, *BaPhende*) – etninė bantų grupė, kurios gyvenamosios vietos yra Kvilu upės slėnyje, dabartinės Kongo Demokratinės Respublikos Bandundu provincijos rytinėje dalyje. Didžiausia jų gyvenvietė yra Gungu.

Jų teritorijos pietuose ribojasi su čokve ir balundų, pietvakariuose – su bajakų, o rytuose – su luba-Kasai teritorijomis.

## Istorija
Manoma, kad bapendai, panašiai kaip jiems giminingi bajakai, imbangalai, basuku ir čokviai, kilo iš Lundos karalystės toliau rytuose. Iš jos jie perėmė daug kultūrinių tradicijų. Skirtingai nei jų piečiau gyvenę kaimynai, jie vieningo valstybinio junginio nesukūrė, o gyveno atskiromis gimininėmis bendruomenėmis.

Nuo XIX a. vidurio bepende grėsmę kėlė jų agresyvūs kaimynai čokviai. 1891 m. dauguma bepende sričių atiteko Kongo Laisvajai valstybei, o vėliau – Belgijos Kongui. Taip bapende tapo viena iš daugelio KDR tautų.

## Kultūra
Bapendai yra žemdirbiai savanose, ir pagrindinės jų auginamos kultūros yra sora, kukurūzas, bananas, žemės riešutas. Jie garsėja įvairių tipų kaukėmis, taip pat gamina medines skultūras, kulto reikmenis. Tiki protėvių dvasiomis *mvumbi*. Svarbių švenčių metu dalyvauja dvasiomis persirengę šokėjai, *munganji*.

## Nuorodos
* Trumpa informacija
Danovas (reikšmės)

**Danovu** () vadinamos šios Lenkijos gyvenvietės:

* Danovas (Kolno apskritis);
* Danovas (Raigardo valsčius);
* Danovas (Ščučino valsčius).
Losevas (reikšmės)

**Losevu** () vadinamos šios Lenkijos gyvenvietės:

* Losevas (Kolno apskritis);
* Losevas (Grajevo apskritis).

**Losevu** () vadinama Kaliningrado srities gyvenvietė:

* Krasnoznamensko rajone.
Lempicė (reikšmės)

**Lempice** () vadinamos šios Lenkijos gyvenvietės:

* Lempicė (Grajevo apskritis);
* Lempicė (Mazovijos Vysokio apskritis).
Kurkai (reikšmės)

**Kurkais** () vadinamos šios Lenkijos gyvenvietės:

* Kurkai (Ščučino valsčius);
* Kurkai (Grajevo valsčius).
Vulka Mala (reikšmės)

**Vulka Mala** () vadinamos šios Lenkijos gyvenvietės:

* Vulka Mala (Grajevo apskritis);
* Vulka Mala (Mazovijos Vysokio apskritis).
Popovas (reikšmės)

**Popovu** () vadinamos šios Lenkijos gyvenvietės:

* Popovas (Grajevo apskritis);
* Popovas (Augustavo apskritis).

## Nuorodos

* [Popowo [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom VIII (Perepiatycha – Pożajście) z 1887 r. (lenk.)].
Žaliažvynis grambuoliukas

**Žaliažvynis grambuoliukas** (*Hoplia parvula*) – grambuoliukų (*Rutelidae*) šeimos vabalas.

## Išvaizda, biologija
Nedidelis (6–8 mm). Kūną dengia žalsvai sidabriški, žalsvai auksiški ar žalsvai melsvi tankūs žvyneliai. Todėl juodai rudas ar juodas kūnas matomas tik tose vietose, kur nusitrynę žvyneliai. Užpakalinių kojų letenų nago vidinė pusė be griovelio. Antenos iš 9 narelių. Galva ir priešnugarėlė su trumpais šviesiais ir retais plaukeliais, augančiais tarp žvynelių; antsparnių plaukeliai trumpesni ir retesni. Priešnugarėlės šoniniai kraštai su ilgais, šeriškais plaukeliais.

Lervos vystosi lengvoje smėlio ir priesmėlio dirvoje, paprastai netoli vandens telkinių. Suaugę vabalai sugaunami birželio – liepos mėnesiais ant įvairių augalų, dažniausiai karklų.

Lietuvoje dažnesnis pajūryje.

## Šaltiniai
Ščiti Dzencolovo žydų kapinės

**Ščiti Dzencolovo žydų kapinės** () - žydų kapinės egzistavusios Ščiti Dzencolovo kaime. Per II pasaulinį karą kapinės buvo sunaikintos. Antkapių neišlikę.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990 m., s. 60.
Fiziokratizmas

**Fiziokratizmas** – politinės ekonomijos srovė, kurios šalininkai tikėjo, jog tvarką nustato Dievas. Graikų kalboje reiškia „gamtos valdžią“. Vyravo XVIII a..

## Idėjos
Fiziokratai kritikavo markantilizmą, pagrindiniu turto didinimo šaltiniu laikė žemės ūkį. Vykstančius ekonominius procesus vertino kaip natūralius, turinčius savo dėsningumus, o dėsnius suvokė kaip objektyvius. Fiziokratų teigimu natūralią tvarką nustato Dievas, o pozityvi tvarka yra įrankis natūraliai tvarkai įgyvendinti. Idealia visuomenė laikė tokia, kurioje buvo garantuota natūrali privatinės nuosavybės teisė. Pirmieji bandė parodyti gamybos procesą kaip repodukciją, o cirkuliaciją kaip šio proceso formą bei parodyti, kad turtas savaime pasiskirsto tarp visuomenės klasių.

## Šaltiniai
Johann Friedrich Wilhelm Herbst

**Johann Friedrich Wilhelm Herbst** (1743 m. lapkričio 1 d. – 1807 m. lapkričio 5 d.) – vokiečių gamtininkas ir entomologas iš Petershageno.

Kartu su Carl Gustav Jablonsky parengė *Naturgeschichte der in- und ausländischen Insekten* (1785–1806, 10 tomų), vieną iš pirmųjų vabalų būrio apžvalgų. 

Kiti Herbst darbai: *Anleitung zur Kenntnis der Insekten* (1784–86, 3 tomai), *Naturgeschichte der Krabben und Krebse* (1782–1804, 3 tomai), *Einleitung zur Kenntnis der Würmer* (1787–88, 2 tomai) ir *Natursystem der ungeflügelten Insekten* (Besparnių vabzdžių klasifikacija) (1797–1800, 4 dalys).

## Nuorodos
*Natursystem der Ungeflügelten Insekten (Viertes Heft) (PDF)
*Massachusetts University Library
Skarabėjai

**Skarabėjai** (*Scarabaeidae*) – plokštėtaūsinių (*Scarabaeoidae*) vabalų šeima. Vieni iš populiariausių vabalų žmonių kultūroje. Senovės Egipte šventasis skarabėjus (*Scarabaeus sacer*) buvo laikomas dievo Cheprio numylėtiniu. Dažnai šis vabalas vaizduojamas ridenantis Saulę (panašiai, kaip realybėje jie ridena mėšlo kamuoliukus). Naujosios karalystės ir vėlesniu laikotarpiu, skarabėjų vaizduojantis amuletas dažnai būdavo dedamas mumijai virš širdies.

## Išvaizda, biologija
Kai kuriom rūšim būdingas lytinis dimorfizmas, ant patinų (rečiau patelių) galvos ar priešnugarėlės yra ragas ar gumburėlių pavidalo išaugos (pvz mėšlagraužių (*Onthophagus*), smailiaragio mėšlavabalio (*Copris lunaris*) ir kt.)

Dauguma rūšių gamina mėšlo kamuoliukus ir juos ridena iki vietos, kur į juos padeda kiaušinius ir užkasa. Išsiritusios lervutės kol išsivysto, minta mėšlo kamuoliuku.

## Pavadinimas, taksonomija
Biologinėje klasifikacijoje dažnai prie šeimos *Scarabaeidae* būna prijungtos ir auksavabalių (*Cetoniidae*), mėšlavabalių (*Geotrupidae*), ragvabalių (*Dynastidae*), grambuolių (*Melolonthidae*), grambuoliukų (*Rutelidae*) ir dauguma kitų plokštėtaūsinių (*Scarabaeoidae*) antšeimio šeimos. Lietuviškai tokia didelė šeima vadinama „plokštėtaūsiai“. Remiantis naujesniais tyrimais, ši buvusi šeima yra išskaidyta į atskiras šeimas, o prie šeimos *Scarabaeidae* liko tik skarabėjai.

## Paplitimas
Dauguma rūšių gyvena tropikų ir subtropikų zonose. Lietuvoje gyvena 12 rūšių:

Manoma, jog Lietuvos teritorijoje turėtų gyventi dar ir *[[Onthophagus illyricus]]*, kadangi ši rūšis aptinkama Pietų Švedijoje, Baltarusijoje ir Lenkijoje.

## Šaltiniai
Merkantilizmas

**Merkantilizmas** – ekonomikos teorijos raidos srovė, kuri pabrėžia mainų ir prekybos svarbą bei laiko tai tautos gerovės šaltiniu. Ankstyvojo kapitalizmo ekonominė politika.

Skiriamas į ankstyvąjį (XVI a. – XVII a.) ir vėlyvąjį (XVIII a.) merkantilizmą.

## Idėjos
Prekyboje, ypač užsienio, gaunami pinigai sudaro tautos ir valstybės turtą. Norint padidinti turtą yra būtinos valstybinio protekcionizmo priemonės, kuriomis būtų reguliuojama šalies užsienio prekyba, skatinamas eksportas, stabdomas importas ir produkcijos pardavimo į užsienį gamybos vystymas. Merkantilistų manymu, gamybos plėtrai palaikyti yra būtinas žemas darbo užmokestis, spartus gyventojų skaičiaus augimas.

## Bruožai
Rėmė užjūrio kolonijų tinklo kūrimą, kolonijų draudimą prekiauti su kitomis tautomis, skatino sidabro ir aukso kaupimą, draudimą prekyba užsienio laivais, maksimalų vietinių išteklių naudojimą.

## Kritika
Merkantilizmo srovės kritikos pradininkais laikomi Adamas Smitas ir David Hume.
Jurgis Plonaitis

**Jurgis Plonaitis** – Klaipėdos krašto sukilimo dalyvis, Klaipėdos miesto seimelio deputatas.

## Biografija
Lankė Kintų liaudies mokyklą, vėliau – iki 1918 pabaigos vokiečių gimnaziją Klaipėdoje. 1919 dalyvavo Kintuose steigiant jaunimo draugiją „Rūta“. 1920 pradėjo dirbti Lietuvos banko Klaipėdos skyriuje. Nuo 1920 dainavo Klaipėdos giedotojų draugijoje “Aida, 1920-30 Šilutės giedotojų draugijoje „Daina“. Vienas pirmųjų prieškarinės Lietuvos jūrų skautų ir buriuotojų.

1924 m. įsiliejo į Klaipėdos jūrų skautų veiklą. Gyvendamas Šilutėje dažnai vykdavo į Klaipėdą buriuoti. Pirmoji kelionė su „Budžiu“ buvo į Gotlando salą. „Budžiu“ plaukiojo iki 1930 m.

1932 ir 1933 dalyvavo ilgiausiuose tuo metu plaukimuose „Gulbe“ Kopenhaga–Geteborgas, Londonas–Oslas.

Už nuopelnus kraštui ir lietuvybei buvo apdovanotas Didžiojo kunigaikščio Gedimino medaliu ir Vytauto Didžiojo ordinu.

## Šaltiniai

## Nuorodos
* Šilutės miesto Garbės piliečiai 
* Kaip ąžuols drūts prie Nemunėlio
Nužecas (reikšmės)

**Nužecu** () vadinama:

*Gyvenvietės Lenkijoje:
** Nužecas (Bielsko apskritis);
** Nužecas (Semiatičės apskritis).
*Upė Lenkijoje:
** Nužecas (upė).
Leščka (upė)

**Leščka** () – upė šiaurės rytų Lenkijoje, Palenkės vaivadijoje. Dešinysis Nužeco upės intakas. Upė priklauso Vakarinio Bugo upės baseinui. Upės ištakos šalia Kontų kaimo. Upė įteka į Nužecą, šalia Torulės kaimo. Šalia upės yra šios gyvenvietes: Malevice, Vigonovas ir Solnikai. Į upę įteka Čarnos upė.
Čarna

**Čarna** () – nedidelė upė šiaurės rytų Lenkijoje, Palenkės vaivadijoje. Kairysis Leščkos upės intakas. Upė priklauso Vakarinio Bugo upės baseinui. Upės ištakos šalia Čarna Vielkos kaimo. Upė įteka į Leščką, šalia Torulės kaimo. Šalia upės yra šios gyvenvietes: Čarna Šrednia, Čarna Cerkievna, Semionai, Spiešinas, Puchali Stare, Holonkai, Vidžgovas, Klichai ir Vojtkai.
Leščka (reikšmės)

**Leščka** () vadinama:

* Gyvenvietė Lenkijoje:
** Leščka (kaimas).
* Upė Lenkijoje:
** Leščka (upė).
Bolestai (reikšmės)

**Bolestais** () vadinama:

*Gyvenvietės Lenkijoje:
** Bolestai (Bielsko apskritis);
** Bolestai (Mazovijos vaivadija);
** Balėstas.
*Ežeras Lenkijoje:
** Balėstas (ežeras).
Juozas Karla-Juodalksnis

**Juozas Karla-Juodalksnis** (1911 m. rugpjūčio 10 d. Seniškyje, Ignalinos rajonas – 1985 m. rugsėjo 4 d. Salake, Zarasų rajonas) – Lietuvos partizanas, kuopos vadas.

## Biografija
Gimė penkių vaikų šeimoje. Šeima žemės turėjo mažai, bet gyveno pasiturinčiai. Tėvas vertėsi obuolių prekyba.

Tarnybą kariuomenėje baigė vyresniojo puskarininkio laipsniu. 1935 m. baustas 1 metams kalėjimo už nelegalios literatūros platinimą. 1935–1938 m. Seniškio Šv. Kazimiero draugijos skyriaus pirmininkas.

1941 m. vasarą vadovavo Daugėliškio sukilėlių būriui. 1944 m. rugpjūčio pabaigoje – rugsėjo pradžioje aplink Juodlaukį, Janionis, Mažviliškę organizavo partizanų būrį. 1944 m. spalio mėnesį iš LLA Tigro rinktinės štabo gavo nurodymą vadovauti Ignalinos-Daugėliškio Juodalksnio kuopai. 1945 m. sausį labai nukentėjusi Juodalksnio kuopa vasarį buvo pertvarkyta į Mielagėnų kuopos būrį.
1947 m. balandį Juozas Karla-Juodalksnis buvo sužeistas ir suimtas. Netrukus buvo sunaikintas ir jo būrys.

## Nuorodos
* Abarius L., Lietuvos partizanų Šiaurės-Rytų srities 3-oji Vytauto apygarda (1945–1952 m.) // Laisvės kovų archyvas, 16/1996.
* Baltakis J., Rastas Tigro partizanų rinktinės archyvas // Lietuvos aidas, 1999-08-24
* Baltakis J., Čeponis K., Pasipriešinimas (1939–1953 metų [Ignalinos] rajono įvykių kronika) // Nauja vaga, 1993-06-12
* Gečiauskas G., Lietuvos partizanų Tigro rinktinė: pavaldumas, struktūra ir veikimo teritorija // Genocidas ir rezistencija, 1(19)/2006.
Kęstučio apygarda

**Kęstučio apygarda** – rezistencinio pasipriešinimo Tauragės, Raseinių, Jurbarko, Šiaulių, Joniškio, iš dalies Kėdainių ir Kauno apskrityse veikusių partizanų junginių dalyvius vienijusi Lietuvos partizanų apygarda, veikusi 1946–1959 m. Leido laikraštį „Laisvės varpas“.

Visų Kęstučio apygardos kovotojų atminimas 2018 m. įamžintas monsinjoro A. Svarinsko rūpesčiu pastatytoje Kryžkalnio koplyčioje (Raseinių raj.).

## Istorija

Partizanų būriai Žemaitijoje kūrėsi vėliau nei kitoje Lietuvos dalyje, nes ją vėliau pasiekė frontas (1944 m. rudenį ir metų pabaigoje). Iš pradžių kaip ir visoje Lietuvoje kūrėsi dideli partizanų būriai, jungę iki šimto ir daugiau kovotojų. Didelę įtaką partizaniniam judėjimui turėjo LLA. Jos pagrindu 1946 m. pabaigoje Vakarų Žemaitijoje buvo įkurta Žemaitijos apygarda.

Kęstučio apygarda įkurta 1946 m. rugsėjo 12 d. Iki 1948 m. balandžio mėn. vadinosi **Jungtine Kęstučio apygarda**. 

1947 m. pradžioje apygarda patyrė didelių nuostolių apygardų ir rinktinių štabuose. Paskutiniai Kęstučio apygardos vadai žuvo 1953 m. vasarą, paskutinis rinktinės partizanas – Edmundas Kmita-Evaldas – žuvo 1961 m. lapkričio 9 d. 

Iš žymesnių kautynių paminėtinas Virtukų mūšis, įvykęs 1945 m. liepos 22 d. Raseinių apskrityje Liolių valsčiuje (žuvo 15 partizanų, tarp jų 3 moterys). NKVD baudžiamojoje operacijoje pasienio pulko kareiviai miške netoli Lyduvėnų geležinkelio stoties buvo apsupę 54 partizanus. Tris valandas trukusiame mūšyje dalyvavo keturi Žebenkšties rinktinės partizanų būriai, vadovaujami rinktinės vado Juozo Čeponio-*Budrio*, Algimanto Zaskevičiaus-*Vasario* ir štabo viršininko Jono Žemaičio-*Dariaus*.

## Rinktinės
Pradžioje apygardą sudarė 6 rinktinės. 1948 m. balandžio mėn. įkūrus Prisikėlimo apygardą, liko 3:
* Birutės (buvusi Žebenkšties, Šerno, Savanorio, Knygnešio),
* Butigeidžio (buvusi Lydžio, Aukuro),
* Vaidoto (buvusi Žalčio, Naro).

## Vadai

## Nuorodos
* Lietuvos gyventojų genocido ir rezistencijos tyrimo centro informacija
* Laisvės kryžkelės. Kęstučio apygarda
* Žemaitijos partizanų kovotojams skirta knyga 
* Virtukų mūšis

## Šaltiniai
Gajas (reikšmės)

**Gaju** vadinama:

*Gyvenvietės Lenkijoje ():
** Gajas (Bielsko apskritis);
** Gajas (Mazovijos Vysokio apskritis).
*Gyvenvietė Lietuvoje:
** () buvęs Gojaus (Šalčininkų rajonas) kaimo lenkiškas pavadinimas.
Kživa (reikšmės)

**Kživa** () vadinamos šios Lenkijos gyvenvietės:

* Kživa (Bielsko apskritis);
* Kživa (Monkų apskritis);
* Kživa (Sokulkos apskritis).
Levkai (reikšmės)

**Levkais** () vadinamos šios Lenkijos gyvenvietės:

* Levkai (Bielsko apskritis);
* Levkai (Sokulkos apskritis).
Lahemos nacionalinis parkas

**Lahemos nacionalinis parkas** () – nacionalinis parkas vakarų Estijoje, 70 km į rytus nuo Talino, įkurtas 1971 metais. Plotas – 725 km² (įskaitant 250,9 km² jūros). Tai buvo pirmas nacionalinis parkas Tarybų Sąjungoje. Pagal dydį Lahemos nacionalinis parkas – vienas didžiausių Europoje.

## Aprašymas

Lahema reiškia „įlankų kraštas“. Teritoriją sudaro keturi pusiasaliai (Juminda, Parispeja, Kasmu ir Vergis), atskirti keturiomis įlankomis (Kolga, Hara, Eru ir Kasmu).

Nuo įkūrimo tai vienas svarbiausių turizmo centrų Estijoje, iš Talino organizuojamos ekskursijos. Žmonės taip pat važiuoja patys. Lahemos 70 procentų dengia miškai, tad čia esti įvairi flora ir fauna. Lahemoje taip pat yra daug pelkių, įskaitant 7 tūkst metų senumo Laukasoo rezervatą. Parke gyvena vilkai, meškos, lūšys.

Parko teritorijoje yra keturi dvarai: Palmsės, Vihulos, Kolgos ir lankomiausias Estijoje Sagadžio dvaras.

## Galerija


File:Hommik Viru rabas.jpg|Viru pelkė
File:Nõmmeveski juga Lahemaal.jpg|Nomaveskio krioklys
File:Sunrise at viru bog.jpg|Viru pelkė
Image:Boreal pine forest 4 years after fire, 2010-07.jpg|Pušynas
Image:Pikanomme luide4.jpg|Pikanemės kopa
Image:Kasmu museum.jpg|Kasmu muziejus
File:EE-Lahemaa-Bagno Viru.jpg|Viru pelkė
Image:Kahala järv11.JPG|Kahalos ežeras


## Išnašos
Bjelos provincija

**Bjelos provincija** () – Italijos provincija Pjemonte. Provincijos sostinė – Bjela. Provincija įkurta 1992 m.

## Didžiausi miestai

## Šaltiniai
Stenlio kalnas

**Stenlio kalnas** () – kalnas, išsidėstęs Ruvenzorio kalnyne, Rytų Afrikoje, tarp Kongo Demokratinės Respublikos ir Ugandos. Būdamas 5109 m aukščio, jis yra aukščiausias kalnas tiek Ugandoje, tiek ir Kongo Demokratinėje Respublikoje. Stenlio kalnas yra trečias aukščiausias kalnas visoje Afrikoje po Kilimandžaro (5895 m) bei Kenijos kalno (5199 m).

Nors kalnas yra visai netoli pusiaujo, jo viršūnę vis dar dengia ledo kepurė, kuri, pasak atliktų tyrimų, iki 2025 metų gali visiškai ištirpti. Stenlio kalnas pavadintas britų žurnalisto bei keliautojo Henrio Mortono Stenlio garbei.

## Ekspedicijos
Stenlio kalno viršūnė pirmą kartą pasiekta 1906 m.
Klasikinė politinė ekonomija

**Klasikinė politinė ekonomija** – pirmoji ekonomikos minties modernioji mokykla, kurios kūrėjais laikomi Adam Smith, Jean-Baptiste Say, David Ricardo, Thomas Malthus ir John Stuart Mill.

## Bruožai
Klasikinė politinė ekonomija tyrinėja šalies turto augimo prigimtį ir šaltinius, vidaus produkto pasiskirstymą tarp gamybos veiksnių savininkų, didėjant gyventojų skaičiui ir būnant ribotiems ištekliams bei laisvai konkurencijai. Pagrindinį dėmesį klasikinės politinės ekonomijos šalininkai skiria kapitalo kaupimui, rinkų plėtimui ir darbo pasidalijimui. Plėtojama vertės teorija (A. Smitas) ir darbo vertės teorija (D. Rikardas). 

## Idėjos
Prekių kainas formuoja pajamos, kurias gauna gamybos veiksnių savininkai: žemės renta, darbo užmokestis, pelnas. Gyventojų skaičiaus augimą reguliuoja nevienodas pragyvenimo priemonių ir gyventojų skaičiaus didėjimas. Gyventojų skaičius didėja geometrine progresija, o vartojimo gerybių gamyba aritmetinė.

## Metodologijos
Išskiriamos dvi klasikinės politinės ekonomijos metodologijos:
*Besiremianti indukcijos metodu (A. Smitas) - formuluoja empirines prielaidas, iš kurių išveda tyrimais gautus empirinius duomenis. Numato nuolatinį žmonių gerovės didėjimą ir turto augimą.
*Besiremianti dedukcijos metodu (D.Rikardas) - formuluoja hipotetines prielaidas, iš jų daro išvadas. tačiau netikrina empiriškai. Prognozės pesimistiškos.
Utopinis socializmas

**Utopinis socializmas** – politinė ir ekonominė doktrina, kurios šalininkai norėjo reformuoti kapitalistinę visuomenę nerevoliuciniu būdu.

Pagrindiniai šalininkai – Claude Henri Saint-Simon, Charles Fourier, ir Robert Owen.

## Idėjos
Utopinio socializmo šalininkai manė, kad visų profesijų ir socialinių sluoksnių darbo žmonės iš visuomenės nusipelno didžiausio atlygio, o dykaduoniai neturi nieko gauti. Jų manymų visuomenė turi būt formuojama kaip broliškas milžiniškas fabrikas. Utopistai siekė sukurti naują visuomenę, kuriame meilės artimui principas taptų svarbesnis už asmeninę naudą. Žmonijos pažangą matė naudodami turtą visuomeniškai.
Tumba (ežeras)

**Tumba** () – seklus ežeras Kongo Demokratinės Respublikos šiaurės vakaruose, Pusiaujo provincijoje. Ežero plotas kinta priklausomai nuo sezono, vidutiniškai ~ 500 km². Irebos kanalu ežeras jungiasi su Kongo upe. Tumbos ežeras turi gana didelę žuvų įvairovę ir yra svarbus vietos žvejams. Aplink ežerą esančiuose miškuose gyvena viena didžiausių etinių grupių šalyje – mongai.

Ežerą 1883 m. atrado žymus britų keliautojas Henris Mortonas Stenlis.
Trip-hop

**Trip-hop** – muzikinis stilius, XX a. paskutiniame dešimtmetyje susikūręs Jungtinėje Karalystėje ir pasiekęs nemažo populiarumo. Savyje jungia hip hopo, džiazo, roko, dabo, soulo ir kitų stilių elementus. Trip hopo pradininkais laikomos iš Bristolio kilusios grupės „Massive Attack“ ir „Portishead“. Dėl to trip hop’as pradžioje vadintas *Bristol Wave*. Dabartinis terminas naudojamas nuo 1994 m.

Trip-hop’ui būdingas lėtas tempas, tylus elektroninis ritmas (breikbytas), ryškios bosinės gitaros partijos, panašumas į garsus iš senų džiazo, soulo plokštelių, bendra liūdna, rami nuotaika, vokalui būdingas abejingumas, užtęsti garsai, šnabždesys.
Kikvitas

**Kikvitas** () – miestas Kongo Demokratinės Respublikos vakarinėje dalyje, Kvilu provincijoje, prie Kvilu upės. Plentų mazgas, yra oro uostas. Maisto pramonė. Prekybinis centras. Kultūrinė bapendų sostinė, žinoma savo šokiais.

## Istorija
1995 m. Kikvitas buvo vienas Ebolos epidemijos židinių.

## Šaltiniai
Zlata Rapova

**Zlata Rapp-Gervaldienė** (; g. 1968 m. gegužės 18 d. Rybinske, Jaroslavlio srityje, SSRS) – Rusijos rašytoja, redaktorė, politologė.

## Biografija

1991 m. Z. Rapova baigė Maskvos valstybinį M. V. Lomonosovo universitetą su pagyrimu ir įgijo istorikės specialybę. Vėliau baigė aspirantūrą, stažavosi Rusijos Generalinėje prokuratūroje, Valstybės Dūmoje, dirbo žurnaliste laikraštyje „Politika“, kituose Maskvos leidiniuose, Valstybiniame televizijos ir radijo komitete, nuo 1992 m. pradėjo dėstyti aukštojoje mokykloje. Nuo 1995 m. – laikraščio „Krečet“  vyr. redaktorė,  Kanados žurnalo „The Yonge Street Review“ redkolegijos narė.

### Rapovų šeima

Z. Rapova gimė Rusijoje žinomoje kilmingoje šeimoje. Tėvas – istorikas, Maskvos valstybinio M. V. Lomonosovo universiteto profesorius, akademikas, motina – to paties universiteto filologijos docentė, senelis – aviacijos gamyklos direktorius, SSRS rašytojų sąjungos narys. Giminė kildinama iš Napoleono adjutanto-generolo grafo Jean Rapp. Prasidėjus Prancūzijos revoliucijai, grafo šeima pasitraukė į Rusiją.

### Santuoka Lietuvoje

Lietuvą dar 1990 m. aplankiusi Z.Rapova vėl panoro čia atvykti, nes domėjosi Lietuvoje vykdoma nacionaline politika. Pažįstamų draugų buvo supažindindinta su garsiu nacionalistu Mindaugu Gervaldas.  Taip jiedu ir pradėjo bendrauti. Vestuvės įvyko 2011 m. Lietuvoje pagal baltų papročius – apeigos vyko prie aukurų, su žiedais, vadovaujant vaidiloms. Vienu iš poros liudininkų vestuvių ceremonijoje tapo Šiaulių politikas, M. Gervaldo bendražygis Andrius Račkauskas. Vėliau santuokų rūmuose įvykusios ceremonijos liudininkais tapo istorikas Petras Stankeras ir nuotakos draugė iš Maskvos. Po santuokos įteisinimo M.Gervaldas ir Z.Rapova su palyda vyko aplankyti partizanų kapų. 2012 m. porai gimė sūnus - Tautvilas.

2012 metais susigrąžino savo giminės pavardę - Rapp, po santuokos prie jos prijungusi vyro pavardę - Gervaldienė.

Susituokusi Z.Rapp-Gervaldienė be išlygų priėmė vyro reikalavimus. Vienas iš jų – tobulai išmokti lietuvių kalbą ir ateityje su visais bendrauti vien tik lietuviškai. Maža to, Zlata sutiko sulietuvintiti savo vardą, t. y., tapti Aukse. Be to, turėjo susitaikyti ir su tuo, kad turės palikti savo namus Maskvoje, palaipsniui išsižadėti solidžios karjeros, gero atlyginimo.

## Kūryba

Parašiusi virš 300 publicistinių ir mokslinių straipsnių, 9 knygas (vieną – su bendraautoriais). Ji taip pat yra tarptautinės rašytojų sąjungos „Naujasis amžininkas“ (*Новый современник*) prezidentė, įvairių literatūros premijų laureatė. 2007 m. gavo „Rusijos auksinės plunksnos“ premiją. Kuria eiles, fentezi stiliaus romanus.

## Bibliografija

* *Кривое зеркало политики*, Maskva, Maska, 2003 (memuarai),
* *Дракон*, Maskva, Maska, 2004 (eilėraščiai),
* *Вечный бой*, Maskva, Maska, 2005 (eilėraščiai),
* *Два взгляда на одну тему*, Maskva, Maska, 2006,
* *Aльтернативная Библия* (fentezi romanų serija).

## Šaltiniai

## Nuorodos

* Zlatos Rapovos svetainė 
* Zlatos Rapovos biografija
* Lietuvio radikalo širdį pavergė maskvietė
* Zlatos Rapovos kūryba ''lib.ru'' portale
Kisanganis

**Kisanganis** () – miestas Kongo Demokratinės Respublikos šiaurinėje dalyje, Kongo upės pakrantėje, žemiau Stenlio krioklių. Čopo provincijos administracinis centras. Yra upių uostas, tarptautinis oro uostas, geležinkelis į Ubundu, tiltas per Kongą. Svarbus prekybinis, transporto, pramoninis centras šalyje. Maisto, chemijos, medienos apdirbimo, statybinių medžiagų gamybos pramonė, žemės ūkio žaliavų apdirbimas. Yra muziejus, katedra, zoologijos ir botanikos sodai, Lumumbos stadionas.

## Istorija

1883 m. keliautojas Henris Mortonas Stenlis įkūrė *Stanley Falls Station* gyvenvietę. Iš jos išaugo ***Stenlivilio*** (*Stanleyville*) miestas ir tapo svarbus prekybinis regiono centras. Kongo krizės metu Stenlivilis buvo Patrisui Lubumbai pavaldžios šalies dalies sostine. 1966 m. miestas pervadintas Kisanganiu; šis pavadinimas suahilių kalba reiškia „salos miestas“.

## Šaltiniai
Joseph Kabila

**Džozefas Kabila** (, 1971 m. birželio 4 d.) – kadenciją baigęs Kongo DR prezidentas, pareigas ėjęs nuo 2001 m. sausio 26 d. iki 2019 m. sausio 24 d. Prezidento postą 2001 m. jis perėmė po to, kai jo tėvas Laurent-Désiré Kabila buvo nužudytas. 2006 m. Dž. Kabila buvo oficialiai išrinktas prezidentu, o 2011 m. perrinktas antrai kadencijai.

## Biografija
Džozefas Kabila gimė 1971 m. birželio 4 d. nedideliame Hevaboros kaimelyje, Pietų Kivu provincijoje. Baigęs vidurinę mokyklą, ėmė studijuoti karo mokslus Tanzanijoje, vėliau Ugandoje. 1996 metais Dž. Kabilos tėvas pradėjo vykdyti perversmą prieš iki tol buvusią valdžią. Kabila tapo armijos vadu ir svariai prisidėjo prie sukilėlių pergalės. Tėvui tapus prezidentu, Kabila tęsė mokslus Pekine, Kinijoje.

Grįžęs iš Kinijos 1998 m. Kabila tapo ginkluotųjų Kongo DR pajėgų vadu. 2000 m. tapo sausumos pajėgų vadu. Antrojo Kongo karo metu Kabila buvo vienas iš svarbiausių karinių pajėgų lyderių. 2001 m. jo tėvas buvo nužudytas ir Dž. Kabila perėmė valstybės prezidento postą. 2006 metais, surengus oficialius prezidento rinkimus, Kabila surinko beveik pusę visų balsų ir tapo pirmuoju laisvai išrinktu Kongo Demokratinės Respublikos prezidentu. 2011 m. jis buvo perrinktas antrajai kadencijai.

2021 m. spalį Josephas Kabila Johanesburgo universitete apgynė baigiamąjį darbą. Baigus penkerius metus trukusias studijas, jam suteiktas politikos mokslų ir tarptautinių santykių magistro laipsnis.

## Šaltiniai
Kalemijė

**Kalemijė** () arba **Kalima** – miestas Kongo Demokratinės Respublikos pietryčiuose, Tanganikos provincijoje, Tanganikos ežero pakrantėje, prie Lukugos ištakų. Yra uostas, geležinkelis į Kaminą. Lengvoji, cemento, farmacijos, maisto pramonė, laivų statyba. Verčiamasi žvejyba.

## Istorija

Gyvenvietė įkurta 1892 m. belgų ir pavadinta ***Alberviliu*** (*Albertville*) tuometinio Belgijos princo Alberto garbei. 1968 m. miestas pervadintas į Kalemiję.

## Šaltiniai
Kananga

: *Apie augalą žr. [[kvapioji kananga]].*

**Kananga** () – miestas Kongo Demokratinės Respublikos centrinėje dalyje, prie Lulua upės. Vidurinio Kasajaus provincijos centras. Svarbus transporto mazgas – yra oro uostas, geležinkelio stotis prie Ilebo–Lubumbašio geležinkelio, keliai į Kinšasą, Mbuži Majį, Kisanganį. Prekybinis centras. Maisto (tame tarpe alaus gamybos, malimo), medvilnės valymo pramonė.

## Istorija

XIX a. pab. vokiečių keliautojas Hermanas Vizmanas prie Lulua upės įkūrė Malandži gyvenvietę. Statant geležinkelį ji perkelta, susikūrė ***Luluaburgo*** (*Luluabourg*) miestas. 1962 m. tapo Vakarų Kasajaus sostine. 1966 m. Luluaburgas pervadintas į Kanangą.

## Sportas
* US Tshinkunku – futbolo klubas;
* Stade des Jeunes – stadionas, kurio talpa 10 tūkst. žiūrovų.

## Šaltiniai
Ferma

**Ferma** (nuo  < firma (tenuta) – „amžina nuoma“) – stambios žemės ūkio įmonės padalinys, turintis tam tikrų pastatų ir įrenginių. Čia auginami gyvuliai ir paukščiai, gaminama gyvulininkystės produkcija. Tai specializuotas stambaus ūkio gyvulinkystės ar paukštininkystės padalinys, kai kuriose šalyse – žemės ūkio įmonė, kur ūkininkaujama nuosavame ar nuomuojamame žemės sklype.

TSRS fermos priklausė valstybei, jos buvo pagrindiniai gyvulininkystės gamybiniai dariniai.

## Šaltiniai
Mianka

**Mianka** () – upė šiaurės rytų Lenkijoje, Palenkės vaivadijoje. Dešinysis Nužeco upės intakas. Upė priklauso Vakarinio Bugo upės baseinui ir teka Aukštutinės Mazovijos aukštumoje. Upės ištakos šalia Šimbori Andžejovientos kaimo, 157 m aukštyje virš jūros lygio. Upė įteka į Nužecą, šalia Mieno kaimo. Šalia upės yra šios gyvenvietes: Dombruvka Košcelna, Kostri Noskai, Vilini Rušas ir Mienas.
Olendai (reikšmės)

**Olendais** () vadinamos šios Lenkijos gyvenvietės:

* Palenkės vaivadijoje:
** Olendai (Bransko valsčius);
** Olendai (Rudkos valsčius);
* Mazovijos vaivadijoje:
** Olendai (Mordų valsčius).
Kolvezis

**Kolvezis** () – miestas Kongo Demokratinės Respublikos pietuose, į vakarus nuo Likasio, netoli Nzilo tvenkinio (Lualaba); Lualabos provincijos sostinė. Yra oro uostas, geležinkelio stotis prie Lubumbašio–Lobito geležinkelio. Vario juostos rūdynų vakarinės grupės centras (kasama vario rūda, kobaltas). Spalvotoji metalurgija (cinko, kadmio, germanio apdirbimas), vario ir kobalto lydymas, lako gamyba.

## Istorija

Kolvezis įkurtas 1937 m. kaip „High Katanga Mining Association“ vakarų rūdynų būstinė.

## Sportas
* Blessing FC – futbolo klubas;
* AS Simba (FC Simba Kolwezi) – futbolo klubas;
* D. Diuro stadionas () – stadiono talpa 5 tūkst. žiūrovų.
* Manikos stadionas () – stadiono talpa 3 tūkst. žiūrovų.

## Šaltiniai
Klichų Mergelės Marijos Tikinčiųjų Globėjos parapija

**Klichų Mergelės Marijos Tikinčiųjų Globėjos parapija** () - parapija įkurta 1952 m. kovo 7 dieną. Parapija priklauso Drohičino vyskupijai, Bransko dekanatui. 1929-1930 m. pastatyta medinė parapijos bažnyčia.

## Nuorodos

* Aprašymas apie parapiją (lenk.).
Intelektinės transporto sistemos

**Intelektinės transporto sistemos** (ITS) () – informacinėmis ir elektroninių ryšių technologijomis grindžiamos sistemos, skirtos geležinkelių, kelių, jūrų, oro ir vidaus vandenų transporto eismui, įskaitant infrastruktūrą, transporto priemones ir naudotojus, elektroninį keleivinio transporto bilietą, valdyti, taip pat sąsajoms tarp šių transporto rūšių užtikrinti.

Dažnai kalbama ir apie intelektinių transporto sistemų paslaugas, t. y. intelektinių transporto sistemų prietaikos intelektinių transporto sistemų taikymo operacinė priemonė. Veikimo užtikrinimas tinkamai parengtoje organizacinėje ir operacinėje sistemoje, siekiant padidinti naudotojo saugumą ir patogumą ir (arba) palengvinti transporto ir kelionių operacijas, padidinti jų veiksmingumą arba padėti jas atlikti.
 
ITS pavyzdžių kasdieniame gyvenime yra gana daug, pavyzdžiui, elektroniniai bilietai, kintamos informacijos ženklai, eismo valdymo centrai, navigacinės technologijos.

## Išnašos
Mbandaka

**Mbandaka** () – miestas Kongo Demokratinės Respublikos šiaurinėje dalyje, prie Kongo upės, netoli jo santakos su Čuapa, beveik ties pusiauju. Pusiaujo provincijos administracinis centras. Maisto, metalo apdirbimo pramonė. Veikia katalikų misija, Afrikos istorijos tyrimų centras, botanikos sodas. Miestą aptarnauja oro uostas, upių uostas. Kitapus Kongo upės driekiasi dideli pelkynų plotai, patenkantys į didžiausią Ramsaro sąrašui priklausančią šlapynę (Tumba-Ngiri-Maindombė).

## Istorija

1883 m. Henris Mortonas Stenlis įkūrė *Équateur* gyvenvietę. Keliautojas akmeniu upės pakrantėje pažymėjo pusiaujo liniją. 1886 m. miestas pavadintas ***Kokijaviliu*** (*Coquilhatville*), Kongo Laisvosios Valstybės generalgubernatoriaus Camille-Aimé Coquilhat garbei. 1938 m. pradėtas statyti tiltas į Prancūzijos Kongą, bet nebaigtas. 1966 m. miestas pervadintas į Mbandaką.

## Sportas
* Céleste FC – futbolo klubas;
* „Bakusu“ stadionas, talpinantis 1 500 žiūrovų.

## Šaltiniai